b"\n_START_ARTICLE_\nVilademunt (Sora)\n_START_SECTION_\nDescripci\xc3\xb3\n_START_PARAGRAPH_\nCasa de planta rectangular amb diverses construccions annexes que s'han utilitzat per pallisses i corts. Constru\xc3\xafda amb petits carreus irregulars i paraments de fang. Les portes i finestres tenen llinda de pedra d'una sola pe\xc3\xa7a. La llinda de la porta d'entrada \xc3\xa9s doble. A la de dalt encara es distingeix una m\xc3\xa0 cara avall, mentre que a la llinda de baix s'hi llegeix la data 1734. A algunes de les llindes de les finestres tamb\xc3\xa9 es llegeixen dates: 1732, 1734, 1851, corresponents a diferents construccions o reformes.\n_START_SECTION_\nHist\xc3\xb2ria\n_START_PARAGRAPH_\nJunt amb la casa de Viladevall s'anomenen les Viles, ambdues documentades com antics masos medievals que sofriren la pesta del segle XIV."